ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
குழந்தைகளிடையே கொவிட்- 19 தொற்று: பொய்களும், உண்மைகளும்
கொவிட்- 19 பெருந்தொற்றின் இரண்டாவது அலையின் போது, வரவிருக்கும் காலங்களில் தொற்றினால் குழந்தைகள் அதிகம் பாதிப்படைவார்களா என்பது குறித்து பல்வேறு சந்தேகங்கள் எழுந்து வருகின்றன.
இது போன்ற அச்சங்களையும் நம்பிக்கைகளையும், நிபுணர்கள் பல்வேறு தளங்களில் போக்கி வருகிறார்கள்.
நிதி ஆயோக் உறுப்பினர்  டாக்டர் வி கே பால், ஜூன் 1 அன்று நடைபெற்ற கொவிட்- 19 தொற்று குறித்த மத்திய சுகாதார அமைச்சகத்தின் ஊடக சந்திப்பின்போது, பாதிக்கப்படும் குழந்தைகளுக்குத் தேவையான சிகிச்சைகள் மற்றும் மருத்துவ உள்கட்டமைப்பை மேம்படுத்துவதற்கான அனைத்து நடவடிக்கைகளையும் மேற்கொண்டு வருவதாக தெரிவித்தார். குழந்தைகளிடையே அறிகுறிகள் இல்லாமல் தொற்று ஏற்படுவதாகவும், அவர்களுக்கு மருத்துவமனையில் அனுமதியும் தேவைப்படுவதில்லை என்றும் அவர் கூறினார். எனினும், குறைந்த சதவீத குழந்தைகள் மருத்துவமனைகளில் அனுமதிக்கப்பட வேண்டி வரலாம். 
வரவிருக்கும் அலைகளில் குழந்தைகள் கடுமையாக பாதிக்கப்படுவார்கள் என்று சர்வதேச அல்லது இந்தியாவின் எந்த ஒரு தரவும் தெரிவிக்கவில்லை என்று ஜூன் 8-ஆம் தேதி நடைபெற்ற ஊடக சந்திப்பின்போது எய்ம்ஸ் மருத்துவமனையின் இயக்குநர் டாக்டர் ரந்தீப் குலேரியா கூறினார். தொற்றின் இரண்டாவது அலையின் போது ஆரோக்கியமான குழந்தைகள் லேசான பாதிப்புடன் வீட்டுத் தனிமையிலேயே குணமடைந்ததாகவும், மருத்துவமனையில் அனுமதிக்கப்பட்டோர் இணை நோய்களையோ அல்லது குறைந்த நோய் எதிர்ப்பு ஆற்றலையோ பெற்றிருந்தனர். 
2 முதல் 18 வயது வரையிலான குழந்தைகளுக்குத் தடுப்பூசியின் சோதனை தொடங்கப்பட்டிருப்பதாகவும், அதன் முடிவுகள் வரும் செப்டம்பர் அல்லது அக்டோபர் மாதம் வெளிவரும் என்றும் தடுப்பூசி குறித்த தேசிய தொழில்நுணுக்க ஆலோசனைக் குழுவின் கொவிட்-19 பணிக் குழு தலைவர் டாக்டர் என் கே அரோரா ஜூன் 25 அன்று தெரிவித்தார். குழந்தைகளுக்குத் தொற்று ஏற்படக்கூடும் என்றும், ஆனால் அது கடுமையாக இருக்காது என்றும் அவர் கூறினார்.

எதிர்வரும் அலைகளில் குழந்தைகளின் பாதுகாப்பு மற்றும் ஆரோக்கியத்தைக் கருத்தில் கொண்டு குழந்தைகளிடையே  கொவிட்- 19 மேலாண்மையின் வழிகாட்டுதல்களை மத்திய சுகாதார மற்றும் குடும்ப நல அமைச்சகம் கடந்த ஜூன் 18-ஆம் தேதி வெளியிட்டது. அறிகுறிகள், பல்வேறு சிகிச்சை முறைகள், கண்காணிப்பு மற்றும் மேலாண்மை, நோய் தடுப்பு நடவடிக்கைகள், ஆலோசனைகள், முகக்கவசங்களின் பயன்பாடு போன்ற அனைத்து விவரங்களும் இந்த விரிவான வழிகாட்டு அறிக்கையில் இடம்பெற்றுள்ளன. 
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731438
கப்பல் போக்குவரத்து அமைச்சகம்
இந்திய கடல்சார் லட்சியம்-2030 விரைவில் செயல்படுத்தப்படும்: திரு மன்சுக் மண்டாவியா
மத்திய துறைமுகம், கப்பல் மற்றும் நீர்வழி அமைச்சகத்தின் மூன்று நாள் ஆலோசனை கூட்டம் இன்று நிறைவுற்றது. மத்திய துறைமுகம், கப்பல் மற்றும் நீர்வழித்துறை அமைச்சர் திரு மன்சுக் மண்டாவியா தலைமையில் அனைத்து முக்கிய துறைமுகங்களின் தலைவர்கள் மற்றும் அமைச்சகத்தின் மூத்த அதிகாரிகளுடன், குஜராத்தின் கட்ச்சில் உள்ள தி டெண்ட் சிட்டி-தோர்டோவில் 2021 ஜனவரி 21 முதல் 23 வரை இந்த விரிவான ஆலோசனை கூட்டம் நடத்தப்பட்டது.
இந்தியாவின் ஒட்டுமொத்த கடற்பரப்பையும் ஒருங்கிணைத்து நகர்ப்புற போக்குவரத்துக்கான கடலோர வழித்தடங்கள் கண்டறியப்பட்டன. அனைத்து முக்கிய துறைமுகங்களின் அவசியம் மற்றும் முக்கியமில்லா சொத்துகளை சிறப்பாக பயன்படுத்துவது குறித்தும் ஆலோசிக்கப்பட்டது.
செயற்கை நுண்ணறிவு, இயந்திர கற்றல், பெரிய தரவு, புவி வேலி, துறைமுகங்களில் தரவு சார்ந்த போக்குவரத்து மேலாண்மை, ஐஓடி சார்ந்த சரக்குந்துகள் மேலாண்மை மற்றும் சரக்கு போக்குவரத்தை ஜிஐஎஸ் மூலம் கண்காணித்தல் போன்ற முக்கிய துறைமுகங்களை திறன்மிகு துறைமுகங்களாக மாற்றக்கூடிய பல்வேறு தொழில்நுபங்கள் குறித்து கூட்டத்தில் ஆலோசிக்கப்பட்டது.
நிறைவுரை ஆற்றிய திரு மன்சுக் மண்டாவியா, இந்திய கடல்சார் லட்சியம்-2030 தயாராக உள்ளதென்றும், விரைவில் செயல்படுத்தப்படும் என்று கூறினார். “இந்தியாவின் கடல்சார் பெருமையை மீட்டெடுப்பதே நமது லட்சியம். இந்த ஆலோசனை கூட்டத்தின் மூலம் அனைத்து முக்கிய துறைமுகங்களுக்கு இடையேயான ஒத்துழைப்பு மேலும் வலுப்பட்டு, பொது இலக்குகளை நோக்கி பணியாற்ற முடியும்,” என்று அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691608
பிரதமர் அலுவலகம்
நவராத்திரி காலத்தில் அன்னை கால்ராத்ரியிடம் பிரதமர் பிரார்த்தனை செய்துள்ளார்
நவராத்திரி காலத்தில் அனைவருக்கும் ஆசிர்வாதங்கள் கோரி அன்னை கால்ராத்ரியிடம் பிரதர் திரு நரேந்திர மோடி பிரார்த்தனை செய்துள்ளார்.
பிரதமர் டுவிட்டர் செய்தியில் கூறியிருப்பதாவது ;
"मां कालरात्रि से प्रार्थना है कि सारी बाधाओं को दूर कर वे हर किसी के जीवन में सुख, शांति, समृद्धि और उत्तम स्वास्थ्य लेकर आएं।"
(
குடியரசுத் துணைத் தலைவர் செயலகம்
உடல்நலம் என்பது நோய் இல்லாதது மட்டுமல்ல; முழுமையான ஆரோக்கியத்தில் உடல், மனம் மற்றும் ஆன்மீக நலனும் அடங்கியுள்ளன: குடியரசு துணைத் தலைவர்
‘‘உடல்நலம் என்பது நோய் இல்லாதது மட்டுமல்ல, முழுமையான ஆரோக்கியத்தில், உடல், மனம் மற்றும் ஆன்மீக நலன்களும் அடங்கியுள்ளன என்ற முழுமையான கண்ணோட்டம் வேண்டும். இது ஒரு தனிநபர், முழு ஆற்றலை அடைய அதிகாரம் அளிக்கிறது’’ என குடியரசு துணைத் தலைவர் திரு எம். வெங்கையா நாயுடு கூறியுள்ளார்.
என்டிடிவியின் ‘ஆரோக்கியமான இந்தியாவை உருவாக்குதல்’ நிகழ்ச்சிக்கு வீடியோ தகவல் மூலம் ஆற்றிய உரையில் குடியரசு துணைத் தலைவர் திரு எம். வெங்கையா நாயுடு கூறியதாவது:
ஆரோக்கியத்திற்கான முழுமையான அணுகுமுறைதான், ஆரோக்கிய இந்தியாவின் நோக்கம். இது இறுதியில் செழிப்பான இந்தியாவுக்கு வழிவகுக்கும்.
சுகாதார குறியீடுகளை மேலும் மேம்படுத்த, மத்திய, மாநில அரசுகள், புதுப்பிக்கப்பட்ட உத்வேகத்துடன் குழுவாக இணைந்து செயல்பட வேண்டும். சுகாதாரத்துக்கான பொது செலவை அதிகரிப்பதோடு, அரசு மற்றும் தனியார் பங்களிப்பு மூலம் சுகாதார கட்டமைப்புகளை பல நிலைகளில் அதிகரிக்க வேண்டிய தேவையும் உள்ளது.
நகர்ப்புற மற்றும் கிராமப்புற பகுதிகளுக்கு இடையே சுகாதார உள்கட்டமைப்பில் உள்ள ஏற்றத்தாழ்வுகளை போக்க வேண்டும். ஊரக பகுதிகளில் 3 ஆம் நிலை கவனிப்பை கொண்டுவரும்போது, ஆரம்ப சுகாதார நிலையங்களை நாம் பலப்படுத்துவதும் அவசியம். மத்திய அரசு ஆயுஷ்மான் பாரத் திட்டத்தை கொண்டு வந்தது பாராட்டுக்குரியது. இது கோடிக்கணக்கான ஏழை குடும்பங்களுக்கு, சுகாதார உறுதியை வழங்கியுள்ளது.
இந்தியாவில் தொற்றற்ற நோய்களும் அதிகரிக்கின்றன. வாழ்க்கை முறை நோய்கள் பற்றி, மக்களிடம் சுகாதார நிபுணர்கள், பிரபலங்கள் விழிப்புணர்வை ஏற்படுத்த வேண்டும்.
கொவிட் தொற்றின் போது, மக்களுக்கு முன்களப் பணியாளர்கள் சிறப்பாக பணியாற்றினார்கள். நமது மக்கள் தொகையில் சுமார் 65 சதவீதம் பேர் 35 வயதுக்கு கீழ் உள்ளனர். அதனால் இளைஞர்கள் ஆரோக்கியமான மற்றும் ஒழுக்கமான வாழ்க்கை முறையை பின்பற்ற வேண்டும். யோகா, சைக்கிள் ஓட்டுதல் போன்ற பணிகளை தவறாமல் மேற்கொள்ள வேண்டும் மற்றும் ஆரோக்கியமான உணவை உட்கொள்ள வேண்டும். டிஜிட்டல் உபகரணங்களுக்கு அடிமையாவதை இளைஞர்கள் தவிர்க்க வேண்டும்.
முக்கிய சுகாதாரம் மற்றும் உடல்நலன் பிரச்சினைகள் குறித்த பொது விழிப்புணர்வை மேம்படுத்த என்டிடிவி சரியான நேரத்தில் முக்கியமான நடவடிக்கையை தொடங்கியுள்ளது பாராட்டுக்குரியது. இந்த நிகழ்ச்சி வெற்றி பெற வாழ்த்துகள்.
இவ்வாறு குடியரசு துணைத் தலைவர் திரு. எம். வெங்கையா நாயுடு கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760557
(Visitor Counter : 196
குடியரசுத் துணைத் தலைவர் செயலகம்
புதிய கோவிட்-19 கிருமி வகை குறித்து குடியரசுத் துணைத் தலைவருக்கு எடுத்துரைக்கப்பட்டது
இங்கிலாந்து மற்றும் தென் ஆப்பிரிக்காவில் கண்டறியப்பட்டுள்ள புதிய கோவிட்-19 வகை குறித்து குடியரசுத் துணைத் தலைவர் திரு. வெங்கையா நாயுடுவுக்கு இன்று எடுத்துரைக்கப்பட்டது.
ஹைதராபாதில் தங்கியுள்ள திரு.வெங்கையா நாயுடுவை செல்கள் மற்றும் மூலக்கூறு உயிரியல் மையத்தின் இயக்குநர் ராகேஷ் மிஸ்ரா இன்று சந்தித்து இது குறித்து விளக்கினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683350
-----
(Visitor Counter : 94
வணிகம் மற்றும் தொழில்துறை அமைச்சகம்
இந்தியாவுடனான வர்த்தகம் மற்றும் முதலீட்டு உறவுகளை வலுப்படுத்தும் நோக்கில் 15 ஆப்பிரிக்க நாடுகளின் தூதர்களுடன் மத்திய வர்த்தக அமைச்சர் திரு பியூஷ் கோயல் ஆலோசனை
இந்தியாவுடனான வர்த்தகம் மற்றும் முதலீட்டு உறவுகளை வலுப்படுத்தும் நோக்கில் 15 ஆப்பிரிக்க நாடுகளின் தூதர்களுடன் மத்திய வர்த்தக அமைச்சர் திரு பியூஷ் கோயல் புதுதில்லியில் நேற்று  ஆலோசனை நடத்தினார். அப்போது பேசிய அவர், ஆப்பிரிக்க நாடுகளுடன் இந்தியா பல ஆண்டுகளாக நல்ல நட்பைப் பராமரித்து வருகிறது என்று கூறினார்.
ஆப்பிரிக்க நாடுகளுடனான உறவை மேலும் வலுப்படுத்த வேண்டும் என்ற நோக்கில் பிரதமர் திரு நரேந்திர மோடி தலைமையிலான மத்திய அரசு செயல்பட்டு வருகிறது என்று அவர் தெரிவித்தார். இந்தியாவுடனான நல்லுறவை பராமரிப்பதில் சிறப்பாக செயல்பட்டு வரும் ஆப்பிரிக்க நாடுகளின் தூதர்களுக்கு அமைச்சர் பாராட்டுத் தெரிவித்தார். ஆப்பிரிக்க நாடுகளுடன் தடையற்ற வர்த்தக ஒப்பந்தம் குறித்து பேச்சு நடத்த இந்தியா தயாராக உள்ளது என்று திரு பியூஷ் கோயல் கூறினார்.
அல்ஜீரியா, போட்ஸ்வானா, எகிப்து, கானா, கினியா, கென்யா, மலாவி, மொசாம்பிக், மொராக்கோ, ருவாண்டா, தென்னாப்பிரிக்கா, தான்சானியா, டோகோ, உகாண்டா, ஜிம்பாப்வே ஆகிய 15 ஆப்பிரிக்க நாடுகளின் தூதர்கள், அமைச்சர்களுடனான சந்திப்பில் பங்கேற்றனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1930979
-----
AP/PLM/KPG/GK
(Visitor Counter : 87
ஆயுஷ்
எதிர்காலத்துக்கு உகந்த மருத்துவ முறையாக உருவாகி வரும் இயற்கை மருத்துவம்
எதிர்காலத்துக்கு உகந்த மருத்துவ முறையாக இயற்கை மருத்துவம் உருவாகி வருவதாக பரவலாக வளர்ந்து வரும் கருத்தும், என்றைக்கும் நிலைத்திருக்கும் காந்திய கோட்பாடுகளும் இயற்கை மருத்துவ தினம் 2020 கொண்டாட்டங்களின் போது எதிரொலித்தன.
இது தொடர்பான காணொலி நிகழ்ச்சியில் மத்திய ஆயுஷ் அமைச்சர் திரு ஸ்ரீபத் எஸோ நாயக், ஆயுஷ் செயலாளர் திரு ராஜேஷ் கொட்டேச்சா ஆகியோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674430
அறிவியல் மற்றும் தொழில்நுட்பத்துறை
தொலைநிலையில் இயக்கப்படும் வாகனங்களை வணிகமயமாக்குவதற்காக,சென்னையைச் சேர்ந்த பிளானிஸ் டெக்னாலஜிஸ் பிரைவேட் லிமிடெட் நிறுவனத்திற்கு தொழில்நுட்ப மேம்பாட்டு வாரியமும் அறிவியல் மற்றும் தொழில்நுட்பத் துறையும் உதவிசெய்துள்ளன
துறைமுகங்கள் மற்றும் முனையங்கள், செயல்முறைத் தொழிற்சாலைகள் மற்றும் சிவில் கட்டமைப்புகளை ஆய்வு செய்வதற்கும், கண்காணிப்பதற்கும் அவசியமான தொலைநிலையில் இயக்கப்படும் வாகனங்களை வணிகமயமாக்குவதற்காக,சென்னையைத் தளமாகக் கொண்ட, புத்தொழில் நிறுவனமான பிளானிஸ் டெக்னாலஜிஸ் பிரைவேட் லிமிடெட் நிறுவனத்துடன் தொழில்நுட்ப மேம்பாட்டு வாரியம் ஒப்பந்தத்தில் கையெழுத்திட்டுள்ளது
தற்சார்பு இந்தியா இலக்கிற்குப் பங்களிக்கும் அதிநவீன தொழில்நுட்பங்களை வணிகமயமாக்கும் நோக்கத்துடன், துறைமுகங்கள் மற்றும் முனையங்கள், செயல்முறைத் தொழிற்சாலைகள் மற்றும் சிவில் கட்டமைப்புகளை ஆய்வு செய்வதற்கும், கண்காணிப்பதற்கும் அவசியமான தொலைநிலையில் இயக்கப்படும் வாகனங்களை வணிகமயமாக்குவதற்காக,சென்னையைத் தளமாகக் கொண்ட, சென்னை ஐஐடி ஆதரவில் வளரும், புத்தொழில் நிறுவனமான பிளானிஸ் டெக்னாலஜிஸ் பிரைவேட் லிமிடெட் நிறுவனத்திற்கு மத்திய அரசின் அறிவியல் மற்றும் தொழில்நுட்பத் துறையின் கீழ் உள்ள சட்டபூர்வ அமைப்பான தொழில்நுட்ப மேம்பாட்டு வாரியம் உதவிக்கரம் நீட்டியுள்ளது. மொத்த திட்ட மதிப்பான ரூ.3.6 கோடியில் ரூ.1.5 கோடியை வழங்க தொழில்நுட்ப மேம்பாட்டு வாரியம் உறுதியளித்துள்ளது.
ஆழமான தொழில்நுட்பம் கொண்ட இந்தப் புத்தொழில் நிறுவனம், அதிநவீன ரோபோக்கள் மற்றும் அதிநவீன செயற்கை நுண்ணறிவால் இயக்கப்படும் டிஜிட்டல் பகுப்பாய்வு தளத்தை உருவாக்குவதை நோக்கமாகக் கொண்டுள்ளது. இது ஆய்வு-பராமரிப்பு-பழுதுபார்ப்பு  துறையில் விரிவாக செயல்படுத்தப்படும். இந்நிறுவனம் சென்னை ஐஐடி-யின் ஆதரவில் வளர்கிறது; மூத்த பேராசிரியர்களால் வழிகாட்டப்பட்டு தகுதி வாய்ந்த நிபுணர்களால் ஊக்குவிக்கப்படுகிறது. இந்த நிறுவனம் தொடங்கப்பட்டதிலிருந்து, 8 தொழில்களில் 200+ ஒப்பந்தங்களை வழங்கியுள்ளது, உள்நாட்டிலேயே 6 முன்மாதிரிகளை உருவாக்கியுள்ளது, 30+ காப்புரிமைகளை தாக்கல் செய்துள்ளது/செயல்பாடுகளில் ஈடுபட்டுள்ளது. நீருக்கடியில் உள்ள வளங்களைக் கண்டறியும் இணைய வலைப்பின்னல் போன்ற சில அதிநவீன ஆராய்ச்சி மற்றும் மேம்பாட்டுத் திட்டங்களில் பணியாற்றுகிறது. இந்த நிறுவனம், ஸ்டார்ட்அப் இந்தியாவினால் 2020 ஆம் ஆண்டுக்கான தேசிய ஸ்டார்ட்அப் விருதினைப் பெற்றுள்ளது. மேலும், ஐரோப்பா, மத்திய கிழக்கு மற்றும் தென் கிழக்கு ஆசியா போன்ற பிராந்தியங்களுடன் சர்வதேச அளவில் அதன் தடத்தை விரிவுபடுத்தும் பணியில் ஈடுபட்டுள்ளது.
“தொழில்நுட்ப மேம்பாட்டு வாரியம் நிதி உதவி வழங்குவதன் மூலம் முழு ஸ்டார்ட்-அப் சூழலின் முதுகெலும்பாக இருந்து வருகிறது, மேலும் தொழில்முனைவோர் தங்களின் யோசனைகளை வணிக முயற்சிகளாக மாற்றுவதில் ஊக்கமளிக்கிறது” என்று இவ்வாரியத்தின் செயலாளர் திரு. ராஜேஷ் குமார் பதக் தெரிவித்தார்.
நிதி அமைச்சகம்
அனைத்து முன்னணி விமான நிலையங்களிலும், கொவிட்-19 தடுப்பூசிகளை விரைவாக அனுப்ப, கொவிட் நடவடிக்கை திட்டம்: மறைமுக வரிகள் மற்றும் சுங்க வாரியம்  அமல்
கொவிட்டுக்கு எதிரான போராட்டத்தில், குறிப்பிட்ட வெப்பநிலையில் இருக்க வேண்டிய தடுப்பூசிகளை திறம்படவும், விரைவாகவும் அனுப்ப வேண்டும் என்பதை உணர்ந்த மறைமுக வரிகள் மற்றும் சுங்க வாரியம், அனைத்து முக்கிய விமான நிலையங்களிலும், கொவிட் நடவடிக்கை திட்டத்தை முன்வைத்துள்ளது.
மேலும், கூரியர் இறக்குமதி மற்றும் ஏற்றுமதி திருத்த ஒழுங்குமுறைகள், 2020-ஐ வெளியிடுவதன் மூலம் கூரியர் மூலம் கொவிட் தடுப்பூசிகள் ஏற்றுமதி / இறக்குமதிக்கு சிபிஐசி உதவியுள்ளது.
முன்பு, இந்த கூரியர் ஒழுங்குமுறைகளில் பொருட்களின் மதிப்பு மீது சில வரம்புகள் இருந்தன. திருத்தப்பட்ட ஒழுங்குமுறைகளில், மதிப்பு வரம்பு இன்றி கொவிட் தடுப்பூசிகள் ஏற்றுமதி, இறக்குமதிக்கு அனுமதிக்கப்படுகிறது.
தடுப்பூசிகள் வெப்பநிலை கண்காணிப்பு மற்றும் வழித்தடத்தை கண்காணிக்கும் கருவிகளுடன் கூடிய கன்டெய்னர்களில் அனுப்பப்படுவதால், இவற்றை வரியின்றி அனுப்பும் வசதியும் செய்யப்பட்டுள்ளது.
தடுப்பூசிகளின் தடையற்ற போக்குவரத்தை உறுதி செய்ய, தடுப்பூசிகளின் சரக்கு கொண்டு செல்லப்படுவதை சிபிஐசி உன்னிப்பாக கண்காணிக்கும் மற்றும் இது தொடர்பாக எழும் பிரச்னைகளையும் தீர்க்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735927
நிலக்கரி அமைச்சகம்
16.39% வளர்ச்சியோடு நாட்டின் மொத்த நிலக்கரி உற்பத்தி, 2022 ஏப்ரல்-டிசம்பரில் 607.97 மில்லியன் டன்னாக அதிகரிப்பு
நாட்டின் மொத்த நிலக்கரி உற்பத்தி 2022 ஏப்ரல் முதல் டிசம்பர் வரையிலான காலகட்டத்தில் 607.97 மில்லியன் டன்னாக அதிகரித்தது. இது 2022-ம் நிதியாண்டின் இதே காலகட்டத்தின் 522.34 மில்லியன் டன்னைவிட 16.39% அதிகம். இந்திய நிலக்கரி நிறுவனம், நிதி ஆண்டு 22 இல் உற்பத்தி செய்த 413.63 மில்லியன் டன் நிலக்கரியை விட, நிதியாண்டு 23 இல் 15.82% கூடுதலாக, 479.05 மில்லியன் டன் நிலக்கரியை உற்பத்தி செய்தது.
சொந்த நிலக்கரி தொகுப்புகளின் நிலக்கரி செயல்திறனை அதிகளவில் பயன்படுத்தி, கூடுதல் நிலக்கரியை சந்தையில் விற்பனை செய்வதற்கு நிலக்கரி அமைச்சகம் வழிவகை செய்துள்ளதன் காரணத்தால் சொந்த நிலக்கரி சுரங்கம் மற்றும் இதர நிறுவனங்களில் நிதி ஆண்டு 22 இல் உற்பத்தி செய்யப்பட்ட 62.19 மில்லியன் டன்னை விட 31.38% கூடுதலாக, 2022 ஏப்ரல்-டிசம்பர் காலகட்டத்தில் 81.70 மில்லியன் டன் நிலக்கரி உற்பத்தி செய்யப்பட்டது.
ஒரு நிதியாண்டில் உற்பத்தி செய்யப்படும் மொத்த நிலக்கரி/ பழுப்பு நிலக்கரியில் 50% வரை சொந்த சுரங்கத்தின் குத்தகைதாரர் விற்பனை செய்ய அனுமதிக்கும் நோக்கத்தில் சுரங்கங்கள் மற்றும் தாதுக்கள்  திருத்தச் சட்டம் 2021-இன் கீழ் கனிம சலுகை விதிகள் 1960-ஐ நிலக்கரி அமைச்சகம் திருத்தியுள்ளது.
பிரதமரின் விரைவு சக்தி திட்டத்தின் கீழ் அனைத்து முக்கிய சுரங்கங்களையும் ரயில் மூலம் இணைப்பதற்கான நடவடிக்கைகளை அமைச்சகம் எடுத்து வருகிறது. இதன் விளைவாக நாடு முழுவதும் பல்வேறு துறைகளுக்கு கொண்டு செல்லப்பட்டுள்ள மொத்த நிலக்கரியின் அளவு 2022 ஏப்ரல்- டிசம்பரில் 637.51 மில்லியன் டன்னாக பதிவானது. இது நிதியாண்டு 22 இன் இதே காலகட்டத்தில் பதிவான 594.22 மில்லியன் டன்னைவிட 7.28% கூடுதலாகும்.
மின்னணு மற்றும் தகவல் தொழில்நுட்பம்
மின்னணுவியல் மற்றும் தகவல் தொழில்நுட்பப் பிரிவில் மேக் இன் இந்தியா
நாட்டில் மின்னணு உற்பத்திச் சூழலை விரிவுப்படுத்துவதே மத்திய அரசின் இலக்காகும். இந்நிலையில், தேசிய மின்னணுவியல் கொள்கை 2019, மின்னணுவியல் அமைப்பு, வடிவமைப்பு, உற்பத்திக்கான முதன்மை மையமாக இந்தியாவை உருவாக்க வகை செய்கிறது.
பெருமளவில் மின்னணு உற்பத்திக்கான, உற்பத்தி சார்ந்த ஊக்குவிப்புத் திட்டம் 2020-ஆம் ஆண்டு ஏப்ரல் முதல் தேதி அறிவிக்கப்பட்டது.
இந்தத் திட்டத்தின் கீழ் ஒப்புதல் பெறப்பட்ட 16 நிறுவனங்கள், ரூ.10,50,000 கோடிக்கும் அதிகமாக மொத்தம் உற்பத்தி செய்யும் என எதிர்பார்க்கப்பட்டது. அடுத்த 5 ஆண்டுகளில், இந்த மொத்த உற்பத்தியில், 60 சதவீதம், ஏற்றுமதி ஆர்டர்கள் மூலம் கிடைக்கும் என எதிர்பார்க்கப்படுகிறது. இந்த ஒப்புதல் பெறப்பட்ட நிறுவனங்கள், மின்னணு உற்பத்தியில், ரூ.11,000 கோடி அளவுக்கு கூடுதல் முதலீட்டைக் கொண்டுவரும் என எதிர்பார்க்கப்படுகிறது.
முதல் கட்ட பிஎல்ஐ திட்டத்தின் கீழ், மொபைல்போன், மின்னணு உதிரிபாகங்கள் உற்பத்தியில், வெற்றி கிட்டியதை அடுத்து, பெருமளவிலான மின்னணு உற்பத்திக்கான 2-ம் கட்ட பிஎல்ஐ திட்டம், 11.03.2021-ல் தொடங்கப்பட்டது.
2022 செப்டம்பர் மாதத்துடன் முடிவடைந்த காலாண்டில், உற்பத்தி ரூ.2,03,952 கோடியாகவும், முதலீடு ரூ.4,784 கோடியாகவும்“ ஏற்றுமதி ரூ.80,769 கோடியாகவும், கூடுதல் வேலைவாய்ப்பு 40,916 ஆகவும் இருந்தது.
ஐடி வன்பொருள் பிஎல்ஐ திட்டம் 2021 மார்ச் 3-ம் தேதி அறிவிக்கப்பட்டது. இதில் 14 நிறுவனங்களுக்கு ஒப்புதல் வழங்கப்பட்டது. 2022 செப்டம்பர் மாதத்துடன் முடிவடைந்த காலாண்டில், உற்பத்தி ரூ.4,138 கோடியாகவும், முதலீடு ரூ.129.68 கோடியாகவும், கூடுதல் வேலைவாய்ப்பு 514  ஆகவும் இருந்தது.
மாநிலங்களவையில் இன்று மத்திய மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் எழுத்து மூலம் அளித்த பதிலில் இதனைத் தெரிவித்துள்ளார்.
மேலும்விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884069
நித்தி ஆயோக்
இந்திய உள்கட்டமைப்புத்துறையில் மாற்றங்களை உருவாக்க நிதி ஆயோக், க்யூசிஐ சார்பில் தேசிய திட்டம் தொடக்கம்
இந்தியாவின் உள்கட்டமைப்புத்துறையில் தீவிர சீர்த்திருத்தங்களை கொண்டு வரும் வகையில் நிதி ஆயோக், இந்திய தரக் கவுன்சில் ஆகியவை இணைந்து தேசிய திட்டம் மற்றும் திட்ட மேலாண்மை கொள்கை கட்டமைப்பு  முயற்சியை தொடங்கி இருக்கின்றன.
மத்திய சாலை போக்குவரத்து மற்றும் நெடுச்சாலைகள், சிறு, குறு, நடுத்தர தொழில்கள் அமைச்சர் திரு நிதின் கட்கரி, இந்திய திட்ட நடைமுறை மற்றும் திட்டமேலாண்மைக்கான 'இந்திய உள்கட்டமைப்பு அறிவுசார் முறை' என்ற புத்தகத்தை வெளியிட்டார். மேலும் தேசிய திட்டம் மற்றும் திட்ட மேலாண்மை கொள்கை கட்டமைப்பு முயற்சியையும் அவர் தொடங்கி வைத்தார்.
இந்த நிகழ்ச்சியில் மத்திய அமைச்சர் திரு.பியூஷ் கோயல், நிதி ஆயோக் தலைமை செயல் அதிகாரி திரு அமிதாப் காந்த், இந்திய தரக்கவுன்சில் தலைவர் திரு ஆதில் ஜைனுல்பாய் ஆகியோர் பங்கேற்றனர். கட்டமைப்புத்துறை, சர்வதேச திட்ட மேலாண்மை நிறுவனங்கள், பொதுத்துறை நிறுவனங்கள், தனியார் கட்டுமான நிறுவனங்கள் ஆகியவற்றின் பிரதிநிதிகளும் கலந்து கொண்டனர்.
இந்நிகழ்ச்சியில் உரையாற்றிய திரு. கட்கரி, என்பிஎம்பிஎஃப் முயற்சியானது வலுவான இந்தியாவை கட்டமைப்பதற்கான பிரதமரின் தற்சார்பு இந்தியா கண்ணோட்டத்தை நனவாக்குவதற்கு உதவும் என்றார். இதனை அடைவதற்கு நமக்கு நல்ல தரமான கட்டமைப்பு தேவை என்று கூறிய அவர், உயிரி சூழல், சூழலியல் ஆகியவற்றில் சமரசம் செய்து கொள்ளாமல் வீணாகும் பொருட்கள் மற்றும் செலவுகளை நாம் குறைக்க வேண்டும் என்று வலியுறுத்தினார்.
திட்டங்கள் காலவரையறைக்கு உட்பட்டதாகவும் பலன் சார்ந்ததாகவும் இருப்பதை உறுதி செய்ய வேண்டிய தேவை நமக்கு இருக்கிறது என்றும் அவர் குறிப்பிட்டார்.
சாகர்மாலா, பாரத் மாலா போன்ற பெரிய திட்டங்களில் ஏற்கனவே உபயோகிக்கப்படும் திட்டம் மற்றும் திட்ட மேலாண்மை கருவிகள் மற்றும் தொழில்நுட்பங்களின் முக்கியத்துவத்தை அங்கீகரித்த திரு. நிதின் கட்கரி, “இது போன்ற தொழில்நுட்பங்கள் மற்றும் நடைமுறைகளை உபயோகிப்பது மற்றும் மேற்கொள்ளுதல் என்பது கலப்பின வருடாந்திர மாதிரி என்னும் புதுமையான நிதியுதவி முறையில் ஏற்கனவே கையாளப்பட்டு வருகிறது,” என்று கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்;
https://www.pib.gov.in/PressReleasePage.aspx?PRID=1668249
மத்திய பணியாளர் தேர்வாணையம்
இந்திய வனப்பணி தேர்வுகள், 2020 இறுதி முடிவு வெளியீடு
இந்திய வனப்பணிக்கான எழுத்துத் தேர்வை மத்தியப் பணியாளர் தேர்வாணையம்  கடந்த பிப்ரவரி 28 மற்றும் மார்ச் 2-ம் தேதி முதல் 7-ம் தேதிகள் வரை நடத்தியது. இதற்கான நேர் காணல் கடந்த மாதம் நடைபெற்றது. இதைத் தொடர்ந்து மெரிட் அடிப்படையில் விண்ணப்பதாரர்கள் இந்திய வனப்பணி பதவிகளுக்கு பரிந்துரைக்கப்பட்டுள்ளனர். பொதுப்பிரிவிலிருந்து 25 பேரும், பொருளாதாரத்தில் பின்தங்கிய பிரிவினரிடமிருந்து 10 பேரும், ஓபிசி பிரிவிலிருந்து 34 பேரும், எஸ்சி பிரிவிலிருந்து 13 பேரும், எஸ்டி பிரிவிலிருந்து 7 பேரும் என மொத்தம் 89 பேர் பரிந்துரைக்கப்பட்டுள்ளனர். 13 விண்ணப்பதாரர்களின் பரிந்துரைகள் தற்காலிகமானது. இந்த முடிவுகளை www.upsc.gov.in என்ற இணையதளத்திலும் பார்க்கலாம். விண்ணப்பதாரர்களின் மதிப்பெண் பட்டியல்கள் UPSC இணையதளத்தில் தேர்வு முடிவுகள் வெளியான தேதியிலிருந்து 15 நாட்களுக்குள் வெளியிடப்படும்.
மேலும் விவரங்களுக்கு https://pib.gov.in/PressReleasePage.aspx?PRID=1768421
-----
(Visitor Counter : 157
பிரதமர் அலுவலகம்
காகத்தியா ராமப்பா கோயிலை, உலக பாரம்பரிய இடமாக யுனெஸ்கோ அறிவித்ததற்கு பிரதமர் மகிழ்ச்சி
காகத்தியா ராமப்பா கோயிலை, உலக பாரம்பரிய இடமாக, யுனெஸ்கோ அறிவித்ததற்கு பிரதமர் திரு நரேந்திர மோடி மகிழ்ச்சி தெரிவித்துள்ளார். கம்பீரமான இந்த கோயில் வளாகத்துக்கு சென்று, அதன் பிரம்மாண்டத்தின் முதல் அனுபவத்தை பெற வேண்டும் என அவர் மக்களை கேட்டுக் கொண்டார்.
யுனெஸ்கோ வெளியிட்டுள்ள சுட்டுரைக்கு பதில் அளித்துள்ள பிரதமர் ;
அருமை! அனைவருக்கும், குறிப்பாக தெலங்கானா மக்களுக்கு வாழ்த்துகள்.
நினைவு சின்னமான ராமப்பா கோயில், மிகச் சிறந்த காகத்தியா வம்சத்தின் சிறப்பான கைவினைத்திறனைக் காட்டுகிறது. இந்த கம்பீரமான கோயில் வளாகத்தை பார்வையிடவும், அதன் பிரம்மாண்டத்தின் முதல் அனுபவத்தைப் பெறவும் உங்கள் அனைவரையும் கேட்டுக்கொள்கிறேன்.’’ என குறிப்பிட்டுள்ளார்.
------
(
பாதுகாப்பு அமைச்சகம்
தர உறுதித் தலைமை இயக்குநராக லெப்டினன்ட் ஜெனரல் ஆர்எஸ் ரீன் பொறுப்பேற்றுக் கொண்டார்
லெப்டினன்ட் ஜெனரல் ஆர்எஸ் ரீன், தர உறுதி தலைமை இயக்குநராக இன்று பொறுப்பேற்றார். 1986-ஆம் ஆண்டை சேர்ந்த அதிகாரியான லெப்டினன்ட் ஜெனரல் ரீன் டேராடூனில் உள்ள இந்திய ராணுவ அகாடமியின் முன்னாள் மாணவர் ஆவார். ஸ்ரீநகரில் உள்ள தேசிய தொழில்நுட்ப நிறுவனத்தில் தனது மின் பொறியாளர் படிப்பை அவர் முடித்தார். ரேடியோ இன்ஜினியரிங்கில் நிபுணத்துவம் பெற்ற அவர், செகந்திராபாத் எம்சி இஎம்இ-யில் கம்யூனிகேஷன் இன்ஜினியரிங் முதுநிலை பட்டம் பெற்றார். பெங்களூருவில் உள்ளதர உறுதி பாதுகாப்பு நிறுவனத்தில் மூத்த ஆசிரியராகவும் அவர் இருந்தார்.
கொல்கத்தாவில் உள்ள இந்திய புள்ளியியல் நிறுவனத்தில் இருந்து சான்றிதழ், காரக்பூரில் உள்ள ஐஐடியில் நம்பகத்தன்மை பொறியியலில் சான்றிதழ் ஆகியவற்றைப் பெற்றுள்ளார். பெங்களூரு ஒருங்கிணைந்த மேலாண்மை அமைப்பில் தகுதிபெற்ற தலைமை ஆடிட்டர் உள்ளிட்ட பல பொறுப்புகளை அவர் வகித்துள்ளார்.
தர உறுதி தலைமை இயக்குநரகம் என்பது பாதுகாப்பு அமைச்சகத்தில் பாதுகாப்பு உற்பத்தித் துறையின் கீழ் செயல்படும் சேவைகளுக்கு இடையேயான அமைப்பாகும். இது இந்திய ராணுவம், இந்திய கடற்படை  மற்றும் தனியார் துறை மற்றும் பொதுத்துறை நிறுவனங்களில் இருந்து வாங்கப்படும் இந்திய விமானப்படைக்கான பொதுவான பயனர் பொருட்கள், இறக்குமதி செய்யப்பட்ட அனைத்து பாதுகாப்பு கடைகள் மற்றும் உபகரணங்களின் இரண்டாம் தர உத்தரவாதத்திற்கு பொறுப்பாக செயல்படுகிறது.
தகவல் மற்றும் ஒலிபரப்பு அமைச்சகம்
ஆகாஷ்வானி அகில இந்திய வானொலியின் எஃப்.எம் சேவைகளில் உள்ளூர் நிகழ்ச்சிகள்
ப்ரயாக்ராஜ், வாரணாசி, ரோதக், ஜெய்பூர், ஜோத்பூர், மற்றும் உதய்பூர் ஆகிய இடங்களில் உள்ள அகில இந்திய வானொலி நிலையங்களின் எஃப்.எம் சேவைகளில் உள்ளூர் நிகழ்ச்சிகள் ஒலிபரப்பப்படுவதை உறுதி செய்ய அகில இந்திய வானொலி அறிவுறுத்தியுள்ளது.
வடக்கு மண்டலத்தில் உள்ள அகில இந்திய வானொலி நிலையங்களின் எஃப்.எம் சேவைகளில் உள்ளூர் நிகழ்ச்சிகள், உள்ளூர் மொழி நிகழ்ச்சிகளின் ஒலிபரப்பை மாற்றிவிட்டு, விவித் பாரதி தேசிய சேவைகளை ப்ரசார் பாரதி ஒலிபரப்பவுள்ளதாக ஊடகங்கள் சிலவற்றில் சமீபத்தில் பொய்யான தகவல்கள் வெளியாயின.
இதையடுத்து விவித் பாரதி தேசிய சேவைகளை தங்கள் ஒலிப்பரப்பில் கட்டுப்படுத்தும்படி வடக்கு மண்டலத்திலுள்ள உள்ள இந்த வானொலி நிலையங்கள் கேட்டுக் கொள்ளப்பட்டுள்ளன. இதன் மூலம் இங்கு ஒரு நாளைக்கு 4 மணி நேரம் மட்டுமே விவித் பாரதி தேசிய சேவைகள் ஒலிபரப்பப்படும். காலையில் 9 மணி முதல் 10 மணி வரையும், மாலை 3 மணி முதல் 5 மணி வரையும், இரவு 9 மணி முதல் 10 மணி வரையும் விவித் பாரதி தேசிய சேவை நிகழ்ச்சிகள் ஒலிபரப்பப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787751
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அசாமில் ரூ.1450 கோடி மதிப்பிலான 4 திட்டங்களை திரு நிதின் கட்கரி தொடங்கிவைத்தார்
அசாமில் முதலமைச்சர் திரு ஹிமந்த பிஸ்வா சர்மா தலைமையில் நடைபெற்ற நிகழ்ச்சியில், நாகோன் புறவழி-தெளியாகான், தெளியாகான்-ரங்காகரா 4 வழிச்சாலையை மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி திறந்து வைத்தார். மங்கள்டாய் புறவழி, தபோகா-பரக்குவா இடையே 4 வழிச்சாலை ஆகியவற்றிற்கு அவர் அடிக்கல் நாட்டினார். இந்த 4 திட்டங்களுக்காக 1450 கோடி ரூபாய் முதலீடு செய்யப்பட்டுள்ளது.
நாகோன் புறவழி – தெளியாகான் மற்றும் தெளியாகான் –ரங்காகரா இடையேயான 18 கிலோ மீட்டர் தொலைவிலான 4 வழி சாலை ரூ.403 கோடி மதிப்பில் தொடங்கப்பட்டுள்ளது.
தேசிய நெடுஞ்சாலை 15-ல் உள்ள மங்கள்டாயில் ரூ. 535 கோடி செலவில் அமைக்கப்படும் 15 கிலோ மீட்டர் புறவழிச்சாலை அசாம், மேற்குவங்கம், அருணாச்சலப்பிரதேசம் இடையே போக்குவரத்தை மேம்படுத்தும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1929925